open-index/open-wikipedia-markdown huggingface dataset:
HMS Warspite

duimnael|300px|Die *HMS Warspite* in die Indiese Oseaan, 16 Julie 1942.

Die '*HMS *Warspite''''' was 'n slagskip van die Britse Vloot tydens die Tweede Wêreldoorlog. Sy was een van die bekendste slagskepe van die Britse Vloot en het bomskade opgedoen by Kreta, was beskadig deur sweeftuigbomme te Salerno en deur 'n seemyn beskadig in die Engelse Kanaal maar tog oorleef.

## Tegniese besonderhede 
Sy het 30,600 ton water verplaas en was aangedryf deur vier turbines wat gesamentlik 80,000 dryfasperdekrag gelewer het om 'n topspoed van 24.5 knope te verseker. Sy was toegerus met agt 15-duim kanonne, agt 6-duim kanonne en agt 4-duim lugafweerkanonne.

## Bron 
* The Encyclopedia of Sea Warfare. Spring Books. 1975.
HMS Manchester

duimnael|300px|Die HMS *Manchester*.

Die '*HMS *Manchester''''' was 'n Southampton-klas kruiser van die Britse Vloot tydens die Tweede Wêreldoorlog.

## Southampton-klas 
Dié klas kruisers is gebou in antwoord op die Japannese kruisers en was in ontwerp 'n terugkeer na die groter kruisers. Hulle is die eerste kruisers van die Britse Vloot wat drie kanonne in die skiettoring gehad het en ook die eerste kruiser wat 'n vliegtuig kon gedra het.

## Tegniese besonderhede 
Die skip het 9&nbsp;400 ton water verplaas en is aangedryf deur vier turbines wat gesamentlik 82&nbsp;500 dryfasperdekrag gelewer en 'n topspoed van 32 knope verseker het. Hy was toegerus met twaalf 6-duim kanonne, agt 4-duim kanonne, agt 4-duim lugafweerkanonne en ses 21-duim torpedobuise.

## Bron 
* The Encyclopedia of Sea Warfare. Spring Books. 1975.
Kroonjuwele van die Verenigde Koninkryk

duimnael|Die kroningstoel en koninklike ordetekens van Engeland
[duimnael|regs|Die imperiale staatskroon bevat die [Cullinan-diamant|Cullinan II of *Tweede Ster van Afrika*, die tweede grootste geslypte diamant ter wêreld]]

Die sambreelterm "Kroonjuwele" verwys na die regalia of koninklike ordetekens en gewade wat deur die monarg van die Verenigde Koninkryk tydens die kroningseremonie en by ander staatsplegtighede gedra word. Die term sluit die volgende voorwerpe in: die krone, septers (met respektiewelik die kruis of die duif), die ryksappel, swaarde, ringe, spore, *colobium sindonis*, dalmatiek, *armills* ('n soort armbandjies) en die koninklike gewaad, tabberd of doodskleed in, asook verskillende ander voorwerpe wat met die kroningsplegtigheid verbind word. 

Baie van hierdie voorwerpe dateer uit die tydperk voor die Protestantse Hervorming en het 'n godsdienstige en sakrale betekenis. Die gewade, wat die monarg ná sy of haar salwing aantrek, toon byvoorbeeld baie ooreenkomste met die albe en dalmatiek wat deur biskoppe gedra word. Geleerdes verskil oor die presiese betekenis daarvan.

## Eksterne skakels 
*
Klein-Nefkarivier

[duimnael|links|Malaja Nefka, met die Lazarefski-brug en [Krestofski-eiland.]]
[duimnael|links|Die Malaja Nefka en [Kamenni-eiland.]]
Die **Klein-Nefkarivier** of **Malaja Nefka** (Russies: Ма́лая Не́вка) is die suidelike sytak van die Bolsjaja Nefka. Laasgenoemde verdeel naby die mees suidelike punt van Kamenni-eiland in Sint Petersburg in die Malaja Nefka (die suidelike tak) en die Srednaja Nefka (die noordelike tak).

Die rivier is sowat 5&nbsp;km lank en tot 7 meter diep, en die breedte wissel van 120 tot 300 meter. Sy sytakke is die  Krestofka, Karpofka en Zjdanofka. 

Daar is vier brûe oor die Malaja Nefka: Kamennoostrofski-, Lazarefski-, Groot Krestofski- en Groot Petrofski-brug.
Vasilis Torosidis

**Vasileios "Vasilis" Torosidis** (Grieks: Βασίλης Τοροσίδης; gebore 10 Junie 1985 in Xanthi, Griekeland) is 'n Griekse voormalige sokkerspeler. Hy het vir die Griekse nasionale sokkerspan uitgedraf.

## Loopbaan 
## Verwysings
Groot-Nefkarivier

Die **Groot-Nefkarivier** of **Bolsjaja Nefka** (Russies: Больша́я Не́вка) is een van die sytakke van die Newarivier. Dit skei die Wiborg-kant van Sint Petersburg, Rusland, van die Petrograd-kant.

Die Bolsjaja Nefka vertak op sy beurt naby die mees suidelike punt van Kamenni-eiland in die Malaja (die suidelike tak) en Srednaja Nefka (die noordelike tak). Die rivier is sowat 8,5&nbsp;km lank en tot 8,5 meter diep, en die breedte wissel van 50 tot 360 meter.

Die kruiser Aurora, ’n belangrike simbool van die Oktober-rewolusie, lê in die Bolsjaja Nefka by Petrogradski-eiland voor anker. Daar is verskeie brûe oor die rivier.

15px Hierdie artikel is vertaal uit die Russiese Wikipedia
HMS Swift

duimnael|HMS Swift.

Die '*HMS *Swift''''' was 'n torpedojaer van die Britse Vloot tydens die Eerste Wêreldoorlog. Hy het gedien as 'n flotielje-leier tydens die oorlog. Maar as gevolg van sy ontwerp kon hy egter nie die onstuimige Noordsee baasraak nie en het diens gedoen verder suid in die omgewing van Dover. Hy het hom onderskei gedurende nagaksie in 1917 toe hy twee Duitse torpedojaers gesink het. Hy was op daardie stadium toegerus met een 6-duim kanon wat later vervang is met twee 4-duim kanonne.

## Tegniese besonderhede 
Hy het 2 170 ton water verplaas en was aangedryf deur twee stoomturbines wat gesamentlik 30 000 dryfasperdekrag gelewer en 'n topspoed van 35 knope verseker het. Hy was aanvanklik toegerus met een 6-duim, twee 4-duim, een 57-mm lugafweerkanonne en twee 18-duim torpedobuise. Die 6-duim kanon is later vervang met twee 4-duim kanonne.

## Bron 
* The Encyclopedia of Sea Warfare. Spring Books. 1975.
Breedsnekpas

**Breedsnekpas** of **Maanhaarrandpas** is 'n bergpas in die Noordwesprovinsie van Suid-Afrika. Dit is in die Magaliesberg Natuurgebied langs 'n ongenommerde sekondêre pad tussen die dorpe Magaliesburg en Marikana geleë. Die pas bied 'n pragtige uitsig oor die gebied en kan deur 4x4-bestuurders met gradering 'beginner' of 'intermediêr' aangedurf word. Die pas is ook gewild onder die bergfietsryers van Gauteng.

## Sien ook 
* Lys van bergpasse in Suid-Afrika

## Verwysings 
## Eksterne skakels 
* Youtube: Riding Breedt's Nek Pass on Adventure bikes with Friends - 2019
Oceanos (skip)

duimnael|300px|Die Oceanos verlaat Piraeus se hawe in Junie 1986.
duimnael|300px|Lynskets van die Oceanos

Die passasierskip **Oceanos** het op 5 Augustus 1991 sowat 10&nbsp;km van Koffiebaai aan die Transkeise Wildekus vergaan. Dit het een van die wêreld se mees dramatiese en suksesvolste reddingsaksies tot gevolg gehad.

Die skip van 14&nbsp;000&nbsp;ton is in 1952 in Frankryk gebou, en kon 'n maksimum van 550 passasiers en 250 bemanningslede vervoer. Alhoewel die skip sedert 1976 as die *Oceanos* bekend was, het dit voorheen die name *Jean Laborde*, *Ancona* en *Eastern Princess* gedra. Vanaf  1976 was dit die eiendom van die Griekse maatskappy Epirotiki met Piraeus as tuishawe.  Sedert 1988 het dit plesiertogte tussen Londen en Durban vir TFC Tours onderneem. Instandhoudingswerk aan die skip was helaas agterstallig.

Vroeg in Augustus 1991 was die skip van Kaapstad via Oos-Londen na Durban onderweg. Op 3 Augustus tydens 'n sterk wind en onstuimige see spoel seewater deur 'n reeds bestaande gat van 10&nbsp;cm in die romp die masjienkamer binne en word die kragopwekkers uitgeskakel.

Skepe in die omgewing en helikopters van die Suid-Afrikaanse Lugmag het al die 571 opvarendes gered en by *The Haven* en Gat-in-die-muur (*Hole in the Wall*) aan land gebring. Dat die kaptein en van sy bemanning glo eerste in die reddingsbote weggekom het en die ander skipbreukelinge aan hul lot oorgelaat het, het groot verontwaardiging by die publiek uitgelok. Die towenaar en ander vermaaklikheidskunstenaars het die leiding met die ontruiming van die sinkende skip geneem.

Kapt. Yiannis Avranas is deur 'n Londense geregshof van nalatigheid vrygespreek en het later weer as bevelvoerder op 'n skip opgetree.

Die wrak lê 5&nbsp;km van die kus op 'n diepte van 90&nbsp;m. Dit is vir duikers een van die moeilikste wrakke in die wêreld om te besoek, onder andere weens sterk seestrome.

## Sien ook 
* Grootste rampe in Suid-Afrika

## Bibliografie 
* wrecksite.eu
* www.oceanossinking.com
* www.deeperblue.com

: ''Hierdie artikel is 'n vertaling van die Nederlandse Wikipedia artikel, Jean Laborde (schip, 1952) en Oceanos op die Duitse Wikipedia.''
Clarence Seedorf

**Clarence Clyde Seedorf** (gebore op 1 April 1976 in Paramaribo, Suriname) is 'n voormalige Nederlandse sokkerspeler en afrigter. Hy het vir die Nederlandse nasionale sokkerspan uitgedraf.

## Loopbaan 
## Verwysings
HMS Onslow

duimnael|300px|Die HMS Onslow in 1943

Die **HMS Onslow** was 'n torpedojaer van die Britse Vloot tydens die Tweede Wêreldoorlog. Sy ontwerp was gebaseer op die *Kelly*-klas. Hy en sy drie susterskepe was betrokke by die beskerming van die konvooi JW51B.

## Tegniese besonderhede 
Hy het 1 610 ton water verplaas en was aangedryf deur twee turbines wat gesamentlik 40 000 dryfasperdekrag gelewer en 'n topspoed van 36 knope verseker het. Hy was toegerus met vier 4,7-duim kanonne, een 4-duim lugafweerkanon en vier 21-duim torpedobuise.

## Bron 
* The Encyclopedia of Sea Warfare. Spring Books. 1975.
Noordelike Voorstede Tennisklub

duimnael|300px|Klubhuis met bane in die agtergrond.
duimnael|300px|Oefenmuur en bane vanaf die parkeerarea, met die Hollandia Sokkerklub in die agtergrond.

Die **Noordelike Voorstede Tennisklub** is 'n tennisklub op die hoek van 23ste Laan en Meyerstraat in Rietfontein, Pretoria. Dit word omring deur huise, die *Tom Frates*-park, 'n sokkerveld (Hollandia Sokkerklub), klein winkelsentrum en die Potgieterpark-woonstelblok.

Geriewe sluit in: vyf bane, 'n oefenmuur, klubhuis en losstaande ablusiegeriewe. Twee van die bane is belig, terwyl 'n derde van slegs een kant af belig is. Die terrein word deur 'n hoë heining omring met 'n enkele motorhek wat toegang tot die parkeerarea verleen. Die hek word gegrendel as daar nie gespeel word nie.

Die klub is geaffilieer by die GNTA (Gauteng-Noord-tennisvereniging) en SATA (die Suid-Afrikaanse Tennisvereniging).

## Eksterne skakels 
* Die klub se webtuiste
Ringgit

Die **Maleisiese ringgit** is die geldeenheid van Maleisië. Een ringgit is 'n honderd *sen*. Munte in sirkulasie is: 5, 10, 20, 50 sen en 1 ringgit. Die papiergeld is beskikbaar in 1, 5, 10, 20, 50 en 100 ringgit.

### Tweede reeks (1982) 
## Verwysings
Sophie Anna Everhard

**Sophie Anna Everhard** (gebore 28 Augustus 1993 in Ventura County, Kalifornië) is 'n Amerikaanse aktrise. Sy het bekend geword vir haar rol as Dylan Marvil in *The Clique*. Everhard speel ook in verskeie rolprente en het 'n gasrol in Zoey 101 vertolk.

## Filmografie 
* 2001: Zoey 101
* 2008: The Clique
* 2009: The Tyra Banks Show
* 2010: Lincoln Heigths

## Eksterne skakels 
*
Thulani Serero

**Thulani Caleb Serero** (gebore op 11 April 1990 in Soweto) is 'n Suid-Afrikaanse sokkerspeler. Hy het vir die Suid-Afrikaanse nasionale sokkerspan uitgedraf.

## Loopbaan 
## Verwysings
Du Noon

**Du Noon** is 'n informele nedersetting oos van Table View en noord van Killarney Gardens in Kaapstad, Suid-Afrika. Die mense wat hier woon is oor die algemeen arm en baie werk in die omliggende welgestelde buurte. Meeste praat Xhosa, terwyl Afrikaans die tweede grootste taal in die gebied is.

In 2013 was die buurt in die nuus nadat Afrikaanse kinders toegang tot skole in die omgewing geweier is.

## Verwysings
Toktokkie (speletjie)

duimnael|regs|200px|Los ons uit

**Toktokkie** is 'n speletjie wat veral vroeër jare deur stout kinders gespeel is.

Een persoon word gekies of uitgedaag om aan 'n huis se deur te gaan klop (of deurklokkie te lui), en dan so vinnig as moontlik weg te hardloop. Die ander kinders kruip dan weg om te sien of hy betyds wegkom en of hy uitgevang word. Die speletjie word dikwels in die aande in die skemer of donker gespeel. Die huis kan lukraak gekies word, maar soms word 'n kwaai oom of tannie se huis aspris geteiken.

Deesdae word die speletjie as te gevaarlik beskou en is dit nie meer algemeen nie. Kinders sit deesdae eerder in die aande voor die televisie of word dikwels nie meer in die aande op straat toegelaat nie.

As jy gereeld die deur oopmaak, en vind daar is niemand daar nie, is die kanse goed dat jy 'n slagoffer van die speletjie is. Die enigste alternatief is dan maar om vinnig by die deur uit te kom of om 'n kamera aan te bring.

## Sien ook 
* Lys van kinderspeletjies
Marthinus Prinsloo

duimnael|regs|250px|Gedenkteken by Surrender Hill in die Oos-Vrystaat

**Marthinus Prinsloo** (1838 - 1903) was 'n Boeregeneraal tydens die Tweede Vryheidsoorlog. Hy is in 1838 gebore en word 'n Kommandant in die Winburgkommando in 1867. Gedurende die eerste fase van die Tweede Vryheidsoorlog was hy die aanvoerder van die Vrystaatkommando's in Natal. Hy is gekritiseer vir sy optrede tydens die Platrand-aksies. Later was hy die aanvoerder van die Vrystaatmagte in die Brandwaterkom. Op 30 Julie 1900, naby Fouriesburg, gee hy ook oor aan die Britse magte saam met 4&nbsp;300 burgers, meeste by Surrender Hill. Hy sterf in 1903.

## Bron 
* *The Hall Handbook of the Anglo Boer War*. Darren Hall. 1999. 

## Sien ook 
* Boerekrygsgevangenes
Japannese slagskip Kongo

duimnael|300px|Die *Kongō* in sy 1944-konfigurasie.
duimnael|300px|Die *Kongō* voor 1927.

Die ***Kongō*** was 'n slagskip van die Japannese Keiserlike Vloot tydens die Tweede Wêreldoorlog. Hy is in 1913 in diens geneem nadat hy in Engeland gebou is. Hy is as 'n kruiser gebou maar net voor die Tweede Wêreldoorlog omgebou na 'n slagskip. Hy is gedurende 1944 gekelder.

## Tegniese besonderhede 
Die *Kongō* het 31&nbsp;720 ton water verplaas en was aangedryf deur vier turbines wat gesamentlik 136&nbsp;000 dryfasperdekrag gelewer en 'n topspoed van 30,5 knope verseker het. Hy was toegerus met agt 14-duim kanonne, veertien 4-duim kanonne en agt 5-duim lugafweerkanonne.

## Bron 
* The Encyclopedia of Sea Warfare. Spring Books. 1975.
Lwazi Mvovo

**Lwazi Mvovo** (gebore in Mthatha, 3 Junie 1986) is 'n Springbokrugbyspeler wat vir die Natal Haaie in die Curriebeker en die Sharks in Superrugby speel. Hy was ook deel van Suid-Afrika se span tydens die Rugbywêreldbeker 2015.

Hy matrikuleer te Maria Louw Hoërskool en maak sy debuut op 27 Junie 2008 in die Curriebekertoernooi vir die Natal Haaie teen die Boland in Durban.

Mvovo was die naashoogste driedrukker in die 2010 Curriebekertoernooi toe hy twaalf keer agter die pale gaan kuier het. Hy beïndruk weereens in die Superrugbykompetisie in 2010 waartydens hy ses drieë druk.

## Eksterne skakels 
* 
* 
* Lwazi Mvovo by itsrugby.co.uk
* Lwazi Mvovo  by Sharks
* Zimbio
Surrender Hill

duimnael|regs|250px|Meer as 4&nbsp;300 boere lê die wapen neer
duimnael|regs|250px|Uitsig op Surrender Hill langs die R711-roete in die oos-Vrystaat

By **Surrender Hill** het die Vrystaatse Boeremagte in Julie 1900 een van die grootste terugslae tydens die Tweede Vryheidsoorlog beleef.

Surrender Hill (voorheen bekend as Slaapkrans) is 'n koppie langs die R711-pad 20&nbsp;km oos van Fouriesburg, 42&nbsp;km suid van Bethlehem, 10&nbsp;km suidwes van Clarens en 2&nbsp;km van die Lesotho-grens.

In Julie 1900 is 'n groot deel van die Vrystaatse magte in die Brandwaterkom (tussen Fouriesburg en Golden Gate) deur die Britse troepe omsingel. Genl. C.R. de Wet en ongeveer 2&nbsp;000 man kon oor Slabbertsnek ontsnap. In die bergkom het hoofkommandant Marthinus Prinsloo die bevel oorgeneem en is daar met 4&nbsp;314 man op 29 Julie tot oorgawe gedwing. Hierdie krygsgevangenes is na kampe op St. Helena, Bermuda en Ceylon gestuur. Op 9 Augustus het die Britte alle gebuite wapentuig en 6 miljoen rondes ammunisie by Surrender Hill vernietig. Die kaal kolle wat deur die brand en die ontploffende ammunisie veroorsaak is, is nog sigbaar.

Die terrein by Surrender Hill is in 1986 deur die Raad vir Nasionale Gedenkwaardighede tot monument verklaar.

Jaarliks word hier die Surrender Hill-maraton gehou. Dit is 'n uitdagende wedloop weens die hoogte wat tussen 2&nbsp;000&nbsp;m en 2&nbsp;500&nbsp;m wissel oor die 42&nbsp;km-afstand.

## Bibliografie 
* Inligtingsbord op die terrein
* Raper, P.E.: New dictionary of South African place names. Johannesburg: Ball, 2004.
Pierre Vee

**Pierre Vee** is 'n Suid-Afrikaanse sanger wat ligte Afrikaanse en Engelse liedjies sing. Hy word as Suid-Afrika se eie "Michael Bublé" beskryf. Sy eerste Afrikaanse musiekalbum, "Alles wat lieflik is" is in 2013 vrygestel.

## Diskografie 
* *A jazz night out with Pierre Vee*, 2000 Brettian
* Brokkel en Bam-Bam (stories vir kinders 3-8 jaar), 2011 Maranatha
* Alles wat lieflik is, 2013

## Sien ook 
* Lys van Suid-Afrikaanse musikante

## Eksterne skakels 
* Pierre Vee se tuisblad 
* Pierre Vee se Facebook-bladsy
*
Spreuerhofstraße

duimnael|regs|Spreuerhofstraße

Die **Spreuerhofstraße** is 'n stegie in Reutlingen, Baden-Württemberg, Duitsland, se ou middestad. Dit is slegs 50 meter lank en vurk by sy noordelike end na drie naburige huise, waar die westelike arm luidens die *Guinness Book of Records* die "smalste straat ter wêreld" is. Die breedte van die straat is gemiddeld 40 sentimeter, en sy nouste punt is 31 sentimeter breed.

Die spleet, of eerder, die wandelgebied naaste aan die gebou met die huisnommer 9, het 'n lengte van 3,80 meter. Omrede die stegie op munisipale grond geleë is, kan dit amptelik as 'n openbare pad gereken word. Vandaar die moontlikheid vir die titel as die smalste straat.

## Geskiedenis 
Die stegie is gebou ná die brand van 1726, waar bykans 80 persent van die woonhuise en die meeste openbare geboue vernietig is; dit is in 1820 as plaaslike pad met die straatnommer 72 aangewys. word dit in 2007 as die smalste straat ter wêreld in die *Guinness Book of Records* aangeteken. Tevore dra Parliament Street in die Suid-Engelse stad Exeter hierdie titel. Tans is Spreuerhofstraße 'n besienswaardigheid van Reutlingen en dit is ook bewandel deur die voormalige Staatspresident van die Volksrepubliek van China, Hu Jintao.

## Ander 
duimnael|Die plaat word met spesiale skroewe beveilig
Nadat meer as 20 van die bordjies gesteel is wat die rekord van die nouste straat ter wêreld aanwys, is die laaste een met spesiale verseëling eerder as eenvoudige skroewe gemonteer.

## Verwysings 
## Eksterne skakels 
* Sehenswertes in Reutlingen – Engste Straße der Welt tourismus-reutlingen.de
White Star Line

Die **Oceanic Steam Navigation Company** of **White Star Line of Boston Packets**, algemeen bekend onder die naam van sy handelsmerk **White Star Line**, was een van die voorste Britse skeepvaartmaatskappye wat in 1868 gestig en op op 6 September 1869 deur die reder Thomas Ismay amptelik geregistreer is. Die nuwe redery het sy hoofkwartier in Liverpool gehad - met die finansier Gustav Schwabe as vennoot en aandeelhouer. Edward J Harland en Gustav Wolff het as aandeelhouers tot die redery toegetree toe die opdrag gegee is om die eerste skip te bou. 

Die redery se geskiedenis strek terug tot sy beskeie begin as *Pilkington & Wilson Shipbrokers* - 'n skeepsmakelaarsonderneming wat in 1845 in Liverpool se North John Street gevestig is. 

White Star Line staan tans veral bekend vir sy baanbrekende luukse passasierskip *RMS Oceanic* wat in 1870 van stapel geloop het, asook die *RMS Titanic* en sy noodlottige nooiensvaart, en die *Titanic* se susterskip, *HMHS Britannic*, wat gedurende die Eerste Wêreldoorlog op 'n seemyn geloop en gesink het. 

In 1901 het Ismay ingestem om sy redery in die Amerikaanse Morgan-trust te integreer wat sentraal gestaan het in die bankier en spoorwegmagnaat John Pierpoint Morgan (1837−1913) se pogings om 'n monopolie op spoor- en skeepsvervoer te skep. Sy hoofdoelwit was om die Amerikaanse spoorwegnetwerk deur die oorname van belangrike rederye op die Noord-Atlantiese roete tussen Europa en Noord-Amerika met die winsgewende vervoer van passasiers op hierdie roete te verbind.

In 1934 het die redery met sy grootste mededinger, *Cunard Line*, saamgesmelt wat tot en met 2005 as enkelmaatskappy bedryf is en tans deel uitmaak van *Carnival Corporation & plc*. Tans gebruik *Cunard Line* se passasierskepe as 'n blywende herinnering aan die *White Star Line* die term *White Star Service* om na die hoë vlak van klantesorg te verwys wat van hulle verwag word.
Kaapse kwarteltjie

Die **Kaapse kwarteltjie** (*Turnix hottentottus*) is 'n endemiese, standvoël wat aan die suidkus van Suid-Afrika voorkom. Die voëltjie is 14–15&nbsp;cm lank en weeg 40-60&nbsp;gram en staan in Engels as *Hottentottus Buttonquail* bekend.

Die voëltjie leef in fynbos en strandveld op plekke wat oorheers word deur *Restio*-riete.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Benedicta Boccoli

**Benedicta Boccoli** (gebore op 11 November 1966 in Milaan, Italië) is 'n Italiaanse televisie- en teateraktrise.

## Biografie 
Sy verhuis vroeg in haar lewe van Milaan na Rome saam met haar gesin. Sy het jonk begin optree op televisie; reeds in 1985. Haar suster is Brigitta Boccoli. Hy het ook twee broers: Barnaby en Filippo.

## Rolprente 
* *Gli angeli di Borsellino*, regie deur Rocco Cesareo – 2003
* *Valzer*, regie deur Salvatore Maira – 2007
* *Pietralata*, regie deur Gianni Leacche – 2008
* *Ciao Brother*, regie deur Nicola Barnaba – 2016

## Kort film 
* *La confessione*, (Kort film) regie deur Benedicta Boccoli – 2020; 

## Fiksie 
* *Una donna per amico 3* Rai 1 – 2001
* *La Squadra*  Rai 3 – 2003
* *Incantesimo 8* Rai 2 – 2005

## Teater 
* 1992–1993: *Blithe Spirit* van Noël Coward
* 1994–1995: *Cantando Cantando* van Maurizio Micheli, met Maurizio Micheli, Aldo Ralli en Gianluca Guidi
* 1995-1996-1997 : *Buonanotte Bettina*, van Garinei & Giovannini, met Maurizio Micheli, Aldo Ralli en Miranda Martino
* 1998–1999: *Can Can* – Musical van Abe Burrows, met Mino Bellei en Corrado Tedeschi
* 1999: ''Orfeo all'Inferno* – Opera van Jacques Offenbach – Tersicore
* 2000-2001-2002: *Polvere di stelle*
* 2002-2003-2004: *Le Pillole d'Ercole* van Maurice Hennequin en Paul Bilhaud
* 2004: *Amphitruo*, van Plautus
[duimnael|170px|Benedicta Boccoli, *San Babila Plein*, [Milaan, 3 Mei 2015.]]
* 2004: *Stalker* van Rebecca Gilmann
* 2004: *Ploutos* van Aristophanes
* 2004-2005-2006: *Fleur de cactus* van Pierre Barillet en Jean-Pierre Grédy
* 2006: *Prova a farmi ridere* van Alan Aykbourn, met Pino Quartullo
* 2006: *The Tempest* (*Die Storm*) van William Shakespeare – Ariel
* 2007: *Sunshine* van William Mastrosimone, regie deur Giorgio Albertazzi, met Sebastiano Somma
* 2010: *L'Appartamento*, van Billy Wilder, regie deur Patrik Rossi Gastaldi, met Massimo Dapporto
* 2012–2013: *Vite private*, van Noël Coward, met Corrado Tedeschi
* 2014: *Dis-order*, van Neil LaBute, met Claudio Botosso – 2014
* 2014: *Incubi d'Amore*, van Augusto Fornari, Toni Fornari, Andrea Maia, Vincenzo Sinopoli, met Sebastiano Somma and Morgana Forcella – 2014
* 2015: *Crimes of the Heart*, van Beth Henley – 2015
* 2016: *A Room with a View*, van E.M. Forster, regie deur Stefano Artissunch
* 2016: *Cactus Flower* van Pierre Barillet en Jean-Pierre Grédy, dir. Piergiorgio Piccoli en Aristide Genovese
* 2017-2018: *Il più brutto week-end della nostra vita* van Norm Foster, dir. Maurizio Micheli
* 2019-2020: *Die toets* van Jordi Vallejo, regie deur Roberto Ciufoli; 
* 2020: *Su con la vita* van Maurizio Micheli, regie deur Maurizio Micheli; 

## Radio 
* Februarie 2008 – RTL 102.5 oor naweke.
* Vanaf Mei 2011 met Paolo Notari: *Metrò*, in Radio1 Rai. Vanaf September 2011 tot Desember 2012 saam met Paolo Notari: *Check-in*.
* 2013: *Figure, figurine, figuracce'' geskryf en regie waargeneem deur haarself, Rai Radio 1

## Verwysings 
## Eksterne skakels 
*  Amptelike webtuiste van Benedicta Boccoli
*  Benedicta Boccoli in die Internet Rolprent Databasis
Bosveldkwarteltjie

duimnael|links|380px|Skildery deur John Gould

## Verspreiding 
Die **Bosveldkwarteltjie** (*Turnix sylvaticus*) is 'n standvoël wat in Suider-Afrika voorkom, behalwe in die Wes- en Oos-Kaap, suid- en sentraal-Vrystaat en suid-KwaZulu-Natal. In Engels staan die voël bekend as die *Common buttonquail*.

Die voël leef van insekte en saadjies en woon op hoë grasvelde, ou landerye en oop savanne van die bosveld.

## Identifikasie 
Hierdie klein kwarteltjie is werklik moeilik om raak te sien, aangesien hy bly sit in sy wegkruipplek en op die laaste oomblik laag sal opvlieg om te vlug. Hy het gestreepte sandbruin bo-dele, 'n dowwe onderkant, swart flankmerke en 'n vaal gesig. Die twee geslagte lyk eenders, maar jongelinge het meer kolletjies aan die onderlyf.

Die hennetjie roep met 'n diep "hoem-hoem-hoem" en die mannetjie antwoord met "kêk-kêk-kêk".

## Voortplanting 
Die hennetjie begin die vlerksleepproses en bou dan 'n nessie op die grond. Die nessie is 'n klein pakkie gras wat in 'n natuurlike holte geplaas word. Die haantjie bebroei die gespikkelde eiers wat gewoonlik vier is; en versorg die kuikens, wat kan hardloop sodra hulle uitgebroei het. Die broeiseisoen is van Junie tot September.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
* *Sasol Voëls van Suider-Afrika.* Struik Nature. Vierde Uitgawe 2011.
John Betjeman

200px
**Sir John Betjeman**

**Engelse digter**

----
**Gebore** 
28 Augustus 1906 
in Londen, Engeland, 

----
**Oorlede** 
19 Mei 1984 
in Trebetherick, Cornwall 

**Sir John Betjeman** [ˈbɛtʃəmən] was 'n Engelse digter, skrywer en televisie-aanbieder wat homself in ''Who's Who'' as 'n "digter en broodskrywer" beskryf het.

Betjeman was 'n stigtingslid van die *Victorian Society* en 'n vurige voorstander van Victoriaanse boukuns. Hy het sy loopbaan as joernalis begin om later een van die gewildste *Poet Laureates* en radio- en televisiepersoonlikhede in die Verenigde Koninkryk te word.
Delicious Monster

**Delicious Monster** is ’n sagtewaremaatskappy in Seattle, Washington wat die program Delicious Library ontwikkel en verkoop.  Die stigters van die maatskappy is Wil Shipley, een van die mede-stigters van The Omni Group en Mike Matas wat as ’n koppelvlakontwikkelaar by The Omni Group gewerk het.  Matas het Delicious Monster in 2005 verlaat om by Apple te gaan werk.  Hy het in 2009 sy eie maatskappy, Push Pop Press begin.

Die maatskappy se naam is afgelei van die naam van ’n plant wat in die reënwoude van die Amerikaanse trope groei, genaamd *Monstera Deliciosa*.  Dit staan onder die plaaslike mense bekend as die *Switserse Kaas-plant*.

## Produkte 
### Delicious Library 
In November 2004 het Delicious Monster die program Delicious Library vrygestel as ’n biblioteekkatalogiseringsprogram vir Mac OS X en het $250,000 in verkope gemaak.  Die sagteware het verskeie Apple Ontwerpstoekennings gewen, insluitend Beste Mac OS X Gebruikerservaring en tweede plek in Beste Nuwe Produk vir Mac OS X in 2005 en Beste Mac OS X Leopard-program in 2007.  Dit is tans beskikbaar in weergawe 3.

## Verwysings
Mourne Mountains

[duimnael|links|Murlough-strand in [Newcastle, Noord-Ierland|Newcastle, graafskap Down, op 'n Oktoberdag, met die Mourne Mountains in die agtergrond]]
duimnael|links|'n Uitsig oor die reeks se hoogste piek, Slieve Donard, en Newcastle vanuit Murlough-strand
Die **Mourne Mountains** [ˈmɔərn], ook die **Mournes** of **Mountains of Mourne** genoem, is 'n graniet-bergreeks in die graafskap Down in die suidooste van Noord-Ierland, 31 myl (50 km) suid van Belfast en 62 myl (100 km) noord van Dublin. Dit bevat die hoogste pieke in Noord-Ierland en die historiese Ierse provinsie Ulster. Die hoogste piek is Slieve Donard (850&nbsp;m bo seevlak).

Die Mournes word as 'n landskap van buitengewone natuurlike skoonheid beskou, en daar is voorgestel om 'n nasionale park in die gebied te skep wat tans gedeeltelik in besit van die *National Trust* is en jaarliks 'n groot getal besoekers lok. Die bergreeks word deur 'n uitgebreide netwerk van paaie en staproetes deurkruis.

Die naam *Mourne* (wat vroeër *Morne* gespel is) is van 'n Gaeliese *clan* afgelei, die *Múghdhorna*. Die bergreeks het wyer bekendheid verwerf danksy 'n liedjie, *The Mountains of Mourne*, wat deur die Ierse kunstenaars en komponiste William Percy French en Houston Collisson in 1896 geskryf is.

## Verwysings
Newtownabbey

**Newtownabbey** (Iers: *Baile na Mainistreach*) is 'n groot nedersetting noord van Belfast in die graafskap Antrim, Noord-Ierland. Die M2-snelweg loop tussen die dorp, waarna soms as 'n voorstad van Belfast verwys word, en die res van die stad.

Volgens die Sensus van 2001 het die stedelike gebied van Newtownabbey (*Newtownabbey Urban Area*) 'n bevolking van 62&nbsp;056 gehad wat van die dorp die vierde grootste nedersetting in Noord-Ierland maak. Die gebied maak in administratiewe opsig deel uit van *Newtownabbey Borough Council*.

Newtownabbey funksioneer hoofsaaklik as residensiële dorp, maar is ook die setel van ondernemings uit die ingenieurswese- en rekenaarbedryf. Winkel- en ontspanningsgeriewe sluit die Abbey Centre, die Valley Leisure Centre, die Ballyearl Arts & Leisure Centre, die Glengormley Moviehouse, die Glengormley Sportsbowl en drie groot openbare parke in. Die hoofkampus van die Universiteit van Ulster is in die Jordanstown-buurt van Newtownabbey geleë.
Döbereinerlamp

duimnael|regs|Döbereinerlamp

Die **döbereinerlamp** is 'n aflogistiese lamp (wat sonder 'n vlam brand). Dit word in 1823 as verbetering op die Fürstenbergerlamp deur die Duitse chemikus Johann Wolfgang Döbereiner ontwikkel en versprei tot so 1880. Hierdie ontdekking waar vuur gemaak word sonder 'n vuursteen, tonteldoos of vuurhoutjie was 'n internasionale sensasie.

Die döbereinerlamp word deesdae uitgestal in die Deutsches-museum, in die Stadsmuseum in Braunschweig, in die ou apteek in die Helderbergkasteel en die Museum Bayerisches Vogtland in Döbereiner se geboortestad.

## Hoe die döbereinerlamp werk 
In 'n glastoestel gevul met verdunde swaelsuur is 'n klokglas met 'n sinkfles. Die boonste deel van die klokglas is met 'n klep verseël wat deur 'n hefboom oopgemaak kan word, waarna die gas uit die klok ontsnap, die swaelsuur in die glasklok styg en met die sink reageer. Deur hierdie reaksie ontstaan waterstof wat deur die klep ontsnap en oor 'n "platinumspons" (fynverdeelde platinum) gelei word.

Die platinum kataliseer die reaksie van waterstof met suurstof (2 H2 + O2 → 2 H2O: Knalgasreaksie). Deur hierdie hitte vry te stel (eksotermiese reaksie) word die gasmengsel ontsteek en brand dit om water te vorm.

Los mens die hefboom, sluit die klep weer, die waterstofgas kan nie meer boontoe ontsnap nie en die suur word uit die glasklok terug in die reservoir gedruk.

## Verwysings 
## Eksterne skakels
Joseph Barry

**Joseph Barry** (Hitchin, Hertfordshire, 1 April 1796 – Kaapstad, 26 Maart 1865) was 'n Suid-Afrikaanse handelaar, skeepseienaar, boer en parlementslid.

Barry het na die Kaap gekom as verteenwoordiger van 'n Londense wynhandelaar nadat hy die wynbedryf bestudeer het in Frankryk en Spanje. Die onderneming het misluk en hy is terug Engeland toe, maar vroeg in 1819 het hy hom weer aan die Kaap kom vestig. Sy kennismaking met Dirk Gysbert van Reenen, 'n welgestelde boer met wie se kleindogter hy getrou het, het Barry bekendgestel aan die Overberg, 'n streek waarvan hy lewenslank die ongekroonde koning sou word.

Sy vernaamste sakebelange het gewentel om die goedere wat hy met sy eie vragbote na en van Port Beaufort aan die mond van die Breederivier vervoer het. Benjamin Moodie het dit reeds van 1817 af in vennootskap met Kaapse handelaars gedoen, maar Barry het 'n gereelde kontantmark in die Overberg geskep deur produkte ter plaatse te verkoop, pleks dat dit Kaap toe gestuur is om daar namens die produsent verkoop te word. Dit het gou produksie in die Suid-Kaap en die Klein-Karoo aangewakker en 'n verbintenis tussen die inwoners van dié reuse-gebied, en Barry en sy broerskinders Thomas en John geskep wie se handelsfirma van 1834 af as *Barry and Nephews* bekendgestaan het.

Intussen het Barry in 1827 'n tydelike terugslag beleef toe hy sy boedel moes afstaan weens 'n reeks skipbreuke, maar hy het gou weer op die been gekom deur harde werk en in verskeie hoedanighede, van wetsagent tot poskontrakteur en bouer.

*Barry and Nephews*, wie se hoofkantoor op Swellendam gesetel was, het sakehuise op dorpe dwarsdeur die uitgestrekte Overberg opgerig, tot sover as Mosselbaai. Die firma het selfs sy eie banknote uitgereik wat vrylik aanvaar is in dié deel van die land, en het 'n kantoor in sowel Kaapstad as Londen gehad.

Barry was terselfdertyd ook 'n vooruitstrewende boer en het, nes Van Reenen, merinoskape uit Frankryk ingevoer en medeboere aangespoor om ook so te maak. Hy het hom deurentyd vir die openbare belang beywer en veral belanggestel in munisipale en kerksake. In 1854 is hy verkies as lid van die pas gestigte Kaapse Wetgewende Raad en jare lank was daar 'n Barry in die ou Kaapse Parlement.

Hy het hom omstreeks 1857 in die Moederstad gaan vestig waar hy 'n meelewende lid van die Kamer van Koophandel was. Ná sy dood het sy nasate die dorpie Barrydale, wat hulle in 1882 aangelê het op 'n gedeelte van die plaas Tradouw Hoek as 'n handelspos en kerksentrum, na hom genoem.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).

## Verwysings
Bruintjieshoogte

**Bruintjieshoogte** is 'n bergreeks in die distrik van die Bloukraanroete Plaaslike Munisipaliteit tussen die dorpe Pearston en Somerset-Oos in die Oos-Kaap. Die R63-roete gaan via die Bruintjieshoogtepas oor dié berge.

Die bergreeks lê tussen die Sondagsrivier, Renosterberg, Winterhoekberge, Kamdeboo-berge en die Sneeuberge en vorm die waterskeiding tussen die Klein-Visrivier ('n boloop van die Groot-Visrivier) en aan die westekant die Blyderivier, 'n tak van die Sondagsrivier. Die hoogste piek bereik 1757m bo seevlak.

Tussen 1770 en 1780 het die eerste blanke vestiging in die gebied plaasgevind. In 1776 besoek die Sweedse natuurkundige Anders Sparrman die gebied en beskryf dit as die mooiste landstreek wat hy nog gesien het. Hy word in September 1778 gevolg deur goew. Joachim van Plettenberg. Alhoewel die VOC die bergreeks in 1770 as die oosgrens van die Kaapkolonie aangewys het, het dit nie die ooswaartstrekkende boere teengehou om hulle in die vrugbare vallei van die Klein Visrivier te vestig nie.

Die geskiedenis van hierdie streek word gekenmerk deur die stryd oor weiveld, veediefstalle, moorde en die weerstand teen regeringsgesag by die trekboere, Xhosa, Khoikhoi, Boesmans en die Britse bewindhebbers.  Kort voor 1880 was die avonturier Coenraad Buys (Coenraad de Buys) hier bedrywig en het die skrywer John Barrow die gebied besoek. Laasgenoemde het hom nie vleiend oor die trekboere uitgelaat nie. In beide die Van Jaarsveld-rebellie van 1799 en die Slagtersnek-rebellie van 1815 het inwoners van die gebied 'n rol gespeel. Tydens die Vierde Grensoorlog was Bruintjieshoogte 'n strategiese punt.

Sedert 1991 vind jaarliks 'n marathon en fietstoer  by Bruintjieshoogte plaas.

## Bibliografie 
* Böeseken, A.J.: Die Nuusbode. Kaapstad: Nasou, 1966.
* Gie, S.F.N.: Geskiedenis vir Suid-Afrika of Ons Verlede. Deel 2 (1795-1918). Kaapstad: UUB, 1955.
* Pretorius, F. (red.): Geskiedenis van Suid-Afrika. Van voortye tot vandag. Kaapstad: Tafelberg, 2012. 
* Raper, P.E.: New dictionary of South African place names. Johannesburg: Ball, 2004.
Swartrugkwarteltjie

Die **swartrugkwarteltjie** (*Turnix nanus*) is 'n standvoël wat aan die suidkus van KwaZulu-Natal, Eswatini en verder noord kuslangs voorkom. Dit word ook in die onmiddellike binneland vanaf die noordkus van KwaZulu-Natal tot in sentraal-Zimbabwe aangetref. In Engels staan die voël bekend as die *Black-rumped buttonquail*.

Die voël is tussen 14 – 15&nbsp;cm groot en weeg tussen 40 – 60 gram. Hulle verkies vogtige grasveld, dikwels om watermassas en ook vogtige dele in heuwel- en bergwêreld om in te leef. Die voël se roep en sang is: *ooooop-ooooop*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Powerscourt

200px
**Powerscourt**

**in Enniskerry** 
Graafskap Wicklow

----

**Argitektuur**

Palladiaanse boustyl

----

**Gebou vir**

Richard Wingfield, 3de Viscount Powerscourt

----

**Argitek**

Richard Cassels

----

**Opgerig**

1731-1741

----

**Webtuiste**
*Powerscourt.ie*

**Powerscourt** (Iers: *Eastát Chúirt an Phaoraigh*, Engels: *Powerscourt Estate*) is 'n landgoed in Enniskerry in die graafskap Wicklow, Republiek van Ierland, sowat 20 km suid van Dublin, wat vir sy herehuis en landskapstuin bekend staan. Die landgoed beslaan tans 19 hektaar.

Die Powerscourt-herehuis het in die 13de eeu as kasteel ontstaan en is in die 18de eeu deur die Duitse argitek Richard Cassels in die Palladiaanse styl herbou. Nadat die huis in 1974 deur 'n brand vernietig is, is dit in 1996 herstel.

Die landgoed is tans in besit van die Slazenger-gesin. Dit is 'n gewilde toeristetrekpleister en sluit geriewe soos 'n gholfbaan, 'n restaurant en 'n hotel in.
Afrikaanse kwartel

Die **Afrikaanse kwartel** (*Coturnix coturnix*) is 'n trekvoël wat feitlik dwarsoor Suid-Afrika en Namibië voorkom. In Engels staan die voël bekend as die *Common quail*. Die voël is klein en lig dofgeel met swart-en-wit strepe oor die rug. Hulle het ook prominente wit wenkbroue. Die mannetjie se keel is swart of rooibruin. Sy roep en sang is: *whit whit-whit* en skree *krwee-krwee* in vlug. Hulle verkies grasvelde en landerye om in te leef.

## Fotogalery 

Weibliche Wachtel (Coturnix coturnix).jpg|Wyfie
Caille des blés MHNT.jpg|Eiers
Head of Coturnix coturnix - Herbert Goodchild.jpg|Kop van 'n Afrikaanse kwartel
Head of Coturnix capensis - Herbert Goodchild.jpg|Kop van 'n *Coturnix coturnix africana*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Polisiemag van Andorra

Die **Polisiemag van Andorra** (Katalaans: El Cos de Policia d’Andorra) is die nasionale polisie van Andorra. In 2007, het die mag 240 beamptes gehad wat 'n populasie van ongeveer 85 000 dien. 

## Struktuur 
Die Polisiemag bestaan uit die Direktoraat van Polisie, vier afdelings wat die verskeie opdragte van die polisie uitvoer en twee *funksionele groepe*.

### Direktoraat van Polisie 
Die direktoraat van Polisie word saamgestel uit 'n direkteur, 'n adjunkdirekteur wat die rang van polisiekommissaris dra, 'n sekretaris, 'n beplannings- en menslike hulpbronne offisier en 'n administratiewe assistent. Dit lei polisie-aktiwiteite regoor die land. Die lede word genomineer deur die regering van Andorra, gebaseer op voorstelle vanaf die Ministerie van Binnelandse Sake. 

### Afdelings 
Daar is vier afdelings met die volgende verantwoordelikhede:

*Die Afdeling van Misdaad Polisie (gelykvormig met die Kriminalpolizei) is in beheer van misdaadondersoeke en opgedeel in twee ondersoekeenhede. Die eerste een, verantwoordelik vir ondersoeke gerig op beide die voorkoming en onderdrukking van misdaad, het afdelings gemoeid met dwelms, huishoudelike geweld, georganiseerde misdaad, algemene sake, jeugdiges, en geldwassery. Die tweede ondersoek misdaad wat onder hul aandag gebring is en is ook verantwoordelik vir sake rakende klimaatverwante ongelukke. Die Nasionale Kantoor van Interpol val ook in hierdie area.

*Die Afdeling vir Nasionale Veiligheid en Nabyheid bestaan uit twee uniformdraende eenhede met die rol van die versekering van totale veiligheid en sekuriteit van inwoners. Die "Eenheid vir Burgerlike Veiligheid" is 'n voetsoolvlak mag daarop gemik om oortredings te voorkom en openbare orde te handhaaf. Die "Eenheid vir Burgerlike Bewustheid," 'n afdeling van die sentrale polisie, beman die Informasiesentrum, beantwoord openbare navrae, koördineer eksterne dienste en oorsien gevangenisdienstoestande.

*Die Afdeling van Polisie-ondersteuning is verantwoordelik vir operasionele ondersteuning aan die ander afdelings, asook die Direktoraat. Dit bestaan uit ses departemente: ontleding van misdaadinligting; wetlike sake; informasietegnologie; opleiding; voorkoming en sosiale oriëntering; en bestuur.

*Die Afdeling van Vervoer en Grense bestaan uit twee uniformdraende eenhede: die Verkeersafdeling (gelykstaande aan deurpadpatrollie, motorfietspatrollies vir die toesig hou oor die gang van voertuie by die nasionale grense en die tussenbeide trede in die geval van ongelukke) en die Grense Eenheid ('n grenswag in beheer van grens-immigrasiebeheer) wat saamwerk met die Departement van Immigrasie.

### Groepe 
Ses groepe – vir die beskerming van BBP's, bomruiming, ordebeheer, noodgevalle, opleiding van snuffelhonde en bergredding – word opgemaak uit lede van die vier afdelings; word byeengeroep in reaksie op spesifieke behoeftes; en word bygestaan deur kollegas van naburige lande; veral met die saamstel van gesamentlike opleidingsprogramme.

## Verwysings 
## Eksterne skakels 
* Polisiedienste van Andorra
Lionel Mapoe

**Lionel Mapoe** (gebore in Port Elizabeth op 13 Julie 1988) is 'n  rugbyspeler wat vir die Goue Leeus in die Curriebeker en die  in Superrugby op vleuel speel. 

## Eksterne skakels 
* 
* 
* Lionel Mapoe by itsrugby.co.uk
Deon Stegmann

**Deon Stegmann** (gebore op Cradock op 22 Maart 1986) is 'n  rugbyspeler wat vir die Blou Bulle in die Curriebeker en die Bulls in Superrugby op flank speel. 

Stegmann is die klassieke baljagter met 'n lae gravitasiepunt, wie voordeel trek uit die huidige spelreëls - en sy antisipasie en gehardheid is 'n groot aanwins vir die Bulls. Hy dra die nommer 6-trui sedert 2008 nadat hy in elke Super 14 wedstryd gespeel het, en die toekenning as "Bulls Voorspeler-van-die-jaar" in 2008 ontvang het. 

Hy is een van Superrugby se beste oopkant-flanke van 2008 to 2012.
Hy is een van die hardste werkers in die Bullsgroep, wat gereeld die voorloper is met duikslae, bal-omkeer en werkstempo-statistiek vir die Bulls. Sy tyd vir die 100 meter naelloop is 10.8 sekondes.

Vir die Bulls, speel Stegmann in 'n lostrio saam met Springbokflank Dewald Potgieter en sy kaptein en Springbok-agsteman, Pierre Spies. Hulle wen twee opeenvolgende Super 14 titels, sowel as die plaaslike Curriebeker.

## Eksterne skakels 
*Bulls profiel 
*SA Rugby profiel
*rugby.com.au profiel 
*itsrugby.co.uk profiel

## Verwysings
Dean Greyling

**Dean Greyling** (gebore op Potgietersrus op 1 Januarie 1986) is 'n  rugbyspeler wat vir die Blou Bulle in die Curriebeker en die Bulls in Superrugby op stut speel. 

Greyling was een van die uitblinkers in die 2004 Craven-week en speel vir die Blou Bulle se ouderdomsgroepe van 2005 tot 2007. Hy maak sy Superrugbydebuut vir die Bulle in 2008. Greyling word in Oktober 2010 vir die Springbokgroep van 39 spelers gekies om voor te berei vir die Europese toer in November 2010.

Greyling maak sy Springbokdebuut in die begin-vyftiental teen Australië op 23 Julie 2011 in Sydney. Hy speel sy tweede toets vir sy land die volgende week teen die All Blacks in Wellington. He word nie gekies vir die Rugbywêreldbeker 2011 nie.

Hy speel sy laaste toets (as plaasvervanger) op 15 September 2012 teen Nieu-Seeland in Dunedin, maar ná hy 'n geelkaart ontvang vir vuilspel in die 64ste minuut, word hy nie weer oorweeg vir die Springbokke gedurende 2012 nie.

## Eksterne skakels 
*SA Rugby profiel
*Bulls Profiel 
*itsrugby.co.uk profiel
Dewald Potgieter

**Dewald Potgieter** (gebore in Port Elizabeth op 22 Februarie 1987) is 'n Suid-Afrikaanse rugbyspeler wat vir die Blou Bulle in die Curriebeker en die Bulls in Superrugby op flank speel.

## Eksterne skakels 
* op SARugby 
* From TheBulls 
* itsrugby.co.uk profiel
Brukkaros

**Brukkaros** (ook genoem Gross Brukkaros en **Geitsi Gubib**) is 'n rustende vulkaan op 'n 100&nbsp;km afstand noordnoordwes van Keetmanshoop in Namibië.

Na die laaste fase van die opbreek van Gondwanaland in die Krytperiode was daar verskeie plekke in Suider-Afrika waar magma deur die aardkors gebars het. Hoewel hier by Keetmanshoop 84 miljoen jaar gelede 'n vulkaniese uitbarsting was wat maar slegs 'n jaar of dalk twee jaar aangehou het, is daar geen tekens van lawa nie. Toe die stygende magma met die grondwater in aanraking gekom het, was daar waarskynlik 'n reuse ontploffing van gasse wat die 2½ km wye kaldera ('n ringberg) van sandsteen gevorm het. Die hoogste punt van 1 586&nbsp;m bo seevlak is op die oostelike rand van die ring en dit is ongeveer 650&nbsp;m bo die omringende landskap. Die kratervloer is 'n 350&nbsp;m onder die kraterrand.

Tydens die Duitse bestuur van Namibië was daar 'n heliograafstasie op Brukkaros. Tussen 1926 en 1931 het die Smithsonian Institute 'n waarnemingspos op die westelike kraterrand gehad om sonuitstraling te bestudeer. Vir 'n periode was dr. Arthur Bleksley hier betrokke. Tans is daar 'n mas vir langafstandradioverkeer.

Onder  die Nama het die berg bekend gestaan as Geitsi Gubib, omdat die voorkoms van die berg vir hulle ooreenkomste getoon het met die lendekleed gedra deur Khoikhoivroue. In Afrikaans is na die lendekleed verwys as 'n broek-en-karos, wat in Duits Brukkaros geword het.

duimnael|links|Pad na die berg.
Op die kratervloer groei baie kokerbome.  Dit is moeilik om Brukkaros te besoek. Paaie is nie maklik begaanbaar nie en lang afstande moet gestap word. Drinkwater en telefoonkontak is nie beskikbaar nie. Kampeerplek is in die veld.

Berseba, 10&nbsp;km suidwaarts, is in 1850 deur die Rynse sendeling Samuel Hahn gestig.

## Bibliografie 
* Coulson, David: Mountain odyssey in Southern Africa. Johannesburg: MacMillan, 1983. 
* Olivier, W. en S.: Visitor's guide to Namibia. Johannesburg: Southern, 1989.
Spoor (slangklou)

250px|duimnael|links|Geraamte van 'n Boeleense luislang toon die beendere binne die spore.

By die begin van die stert het die luislang 'n paar horingagtige uitsteeksels. Hierdie sogenaamde *kloue* is die oorblyfsels van die agterste ledemate. Onder die vel het daar ook nog dele van die buikgordel behoue gebly.
**Spore** is die eksterne sigbare deel van die rudimentêre oorblyfsels van pote wat op weerskante van die kloaak by primitiewe slange, soos die boas en luislange, gevind word. Hierdie oorblyfsels van 'n bekken en dybeen, wat nie aan die ruggraat verbind is nie, "hang" eenvoudig in die spiermassa rond. maar ook om ander mannetjies van dieselfde spesie mee te bestry.

250px|duimnael|Eksterne aansig van die anale spore op 'n albino Birmaanse luislangmannetjie.

Ongeveer 70 miljoen jaar gelede het party grawende slange die aardoppervlak bestyg en het so as die voorlopers van die 2 000 spesies geword wat vandag bestaan, waarvan baie nog besig is om te evolueer. Party, soos die boas en luislange, het so te sê niks verander nie en het as verwysing na hul akkedis-voorsate steeds agterpootoorblyfsels. Die meeste ander slange (behalwe party grawende soorte soos die *Typhlops*- en die *Leptotyphlops*-spesies) het reeds hierdie rudimentêre ledemate verloor.

## Verwysings